Paraholopterini

Se Systematisk inndeling

Paraholopterini er en gruppe av biller som tilhører den artsrike underfamilien Cerambycinae i familien trebukker (Cerambycidae). Gruppen omfatter bare én kjent art.

Utseende 
En middelsstor, slank, kanelbrun trebukk. Antennene er minst en og en halv gang så lange som kroppen. Pronotum er tydelig lengre enn bredt, i midten med en trekantet, utstående knøl på hver side. Dekkvingene er parallellsidige med markerte, litt spissvinklede "skuldre". Hver dekkvinge har tre rader av svarte, opphøyde punkter, som er forbundet med lave lengderibber. Spissen er avrundet.

Levevis 
Arten er knyttet til bartreet apeskrekktre (Araucaria araucana).

Utbredelse 
Arten er endemisk for Chile.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien tømmerbukker, Cerambycinae Latreille, 1802  
 Stammen Paraholopterini Martins, 1997
 Slekten Paraholopterus Cerda & Cekalovic, 1986
 Paraholopterus nahuelbutensis Cerda & Cekalovic, 1986

Kilder 
 Coleopter Neotropical, Paraholopterus nahuelbutensis

Eksterne lenker 
 

Cerambycinae